ബി.ജെ.പി എം.പിയ്ക്ക് മര്ദ്ദനം കോണ്ഗ്രസ് നേതാവടക്കമുള്ളവര്ക്കെതിരെ കേസ് പ്രതാപ്ഗഡ്: ബി.ജെ.പി എം.പി സംഘം ലാല് ഗുപ്തക്ക് നേരെ ജനക്കൂട്ടത്തിന്റെ ആക്രമണം ഉണ്ടായി . എന്നാല്,കോണ്ഗ്രസ് മുന് എം.പി പ്രമോദ് തിവാരിയുടെ നേതൃത്വത്തിലാണ് തനിക്കെതിെര ആക്രമണം നടന്നതെന്ന് സംഘം ലാല് ഗുപ്ത ആരോപിച്ചു.സംഭവത്തെ തുടര്ന്ന് പ്രമോദ് തിവാരിയും മകളും എം.എല്.എയുമായ ആരാധന മിശ്രയും അടക്കമുള്ള 27 പേര്ക്കെതിരെ പൊലീസ് കേസ് രജിസ്റ്റര് ചെയ്തിട്ടുണ്ട്. സംഭവത്തിന് പിന്നിലുള്ളവര്ക്കെതിരെ കര്ശന നടപടിയെടുക്കാന് ഉത്തര്പ്രദേശ് ഉപമുഖ്യമന്ത്രി കേശവ് പ്രസാദ് മൗര്യ ജില്ലാ ഭരണകൂടങ്ങള്ക്ക് നിര്ദേശം നല്കി. ഗരീബ് കല്യാണ് മേളയില് പങ്കെടുക്കാനായി എത്തിയപ്പോള് പ്രമോദ് തിവാരിയും മകളും അടക്കമുള്ളവര് മുദ്രാവാക്യം വിളിക്കുകയും അക്രമിക്കുകയുമായിരുന്നെന്ന് സംഘം ലാല് മിശ്ര പൊലീസിന് നല്കിയ പരാതിയില് പറയുന്നു.